নিজৰ ছয় সন্তানক লৈ কুৱাঁত জাপ দিলে এগৰাকী মাতৃয়ে, কিন্তু কিয়?

সোমবাৰে মহাৰাষ্ট্ৰৰ ৰায়গাড জিলাত এগৰাকী মহিলাই নিজৰ ছয়টাকৈ সন্তানৰ সৈতে কুঁৱাত জপিয়াই আত্মহত্যাৰ চেষ্টা চলোৱাৰ অভিযোগ উত্থাপন হৈছে। সন্তান কেইটাৰ ভিতৰত ৫গৰাকী ছোৱালী আৰু এজন ল’ৰা আৰু আটাইকেইজনৰে বয়স ১০ বছৰৰ তলৰ।

আৰক্ষী বিষয়াই জনোৱা মতে, ঘৰুৱা বিবাদৰ পিছতে এই পদক্ষেপ গ্ৰহণ কৰিছে মহিলাগৰাকীয়ে।

মহিলাগৰাকীযক জীৱিত অৱস্থাত কুঁৱাৰ পৰা ওলাই আহিবলৈ সক্ষম হয় যদিও আটাইকেইটা সন্তানৰ মৃত্যু হয়।
ঘটনাটো মুম্বাইৰ পৰা প্ৰায় ১০০ কিলোমিটাৰ দূৰত্বত অৱস্থিত মহাদ তালুকৰ খাৰাৱলী গাঁৱৰ। অভিযুক্ত ৩০ বছৰীয়া মহিলাগৰাকীয়ে অভিযোগ কৰিছে যে তেওঁক স্বামীৰ পৰিয়ালে তেওঁক শাৰীৰিকভাৱে নিৰ্যাতন চলোৱাই আহিছিল।